# Megrez

Megrez (Delta de l'Ossa Major / δ Ursae Majoris) és un estel en la constel·lació de l'Ossa Major de magnitud aparent +3,32.

## Nom

El nom de Megrez prové de l'àrab Al-Maghriz i significa «el principi de la cua» —de l'ossa—, indicant la seva posició dins de la constel·lació. A la Xina, aquest estel era conegut com a Kwan i Tien Kuen, «l'autoritat celestial». Pels hindús pot haver-hi estat Atri, un dels set rishis.

## Característiques

Juntament amb altres estels de la constel·lació —com Alioth (ε Ursae Majoris), Phecda (γ Ursae Majoris) i Merak (β Ursae Majoris), entre d'altres— forma part de l'Associació estel·lar de l'Ossa Major, un grup d'estels d'edat similar que es mouen l'uníson per l'espai. Es troba a 81,4 anys llum del Sistema Solar, distància similar a la d'altres membres de l'associació.
Megrez és un estel blanc de la seqüència principal de tipus espectral A3V. Amb una temperatura efectiva de 8630 K, la seva lluminositat és 20 vegades major que la del Sol. Té un radi aproximadament el doble del solar i gira sobre si mateixa amb una velocitat de rotació projectada de 233 km/s. La seva massa duplica la del Sol i té una edat estimada de 50 milions d'anys, havent recorregut el 60 % del seu trajecte dins de la seqüència principal. A diferència d'altres estels semblants, com Denébola (β Leonis) o Merak, no s'ha detectat un disc circumestelar de pols entorn de Megrez.

## Referències

* ↑ Christopher J. Corbally «Contributions to the Nearby Stars (NStars) Project: Spectroscopy of Stars Earlier than M0 within 40 Parsecs: The Northern Sample. I» (en anglès). Astronomical Journal, 4, 10-2003, pàg. 2048–2059. DOI: 10.1086/378365.
* ↑ Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ «UBV photometry of stars whose positions are accurately known. VII». Astronomy and Astrophysics, 1993, pàg. 591–592.
* 1 2 3 Marwan Gebran «A new method for the inversion of atmospheric parameters of A/Am stars» (en anglès). Astronomy and Astrophysics, 5-2016. DOI: 10.1051/0004-6361/201528052.
* 1 2 3 Afirmat a: Gaia Data Release 2. Indicat a la font segons: SIMBAD. Llengua del terme, de l'obra o del nom: anglès. Data de publicació: 25 abril 2018.
* ↑ «Rotational velocities of A-type stars in the northern hemisphere. II. Measurement of v sin i» (en anglès). Astronomy and Astrophysics, 3, 10-2002, pàg. 897-911. DOI: 10.1051/0004-6361:20020943.
* ↑ «Pulkovo Compilation of Radial Velocities for 35 495 Hipparcos stars in a common system» (en anglès). Astronomy Letters, 11, 11-2006, pàg. 759–771. DOI: 10.1134/S1063773706110065.
* 1 2 Floor van Leeuwen «Validation of the new Hipparcos reduction» (en anglès). Astronomy and Astrophysics, 2, 2007, pàg. 653–664. DOI: 10.1051/0004-6361:20078357.
* ↑ «Megrez» (en anglès). SIMBAD (Centre de Dades astronòmiques d'Estrasburg). [Consulta: 3 gener 2021].
* ↑ Allen. Courier Dover Publications. Star Names — Their Lore and Meaning (en anglès). ISBN 0486210790.
* 1 2 3 «Megrez» (en anglès). Stars. Jim Kaler. [Consulta: 3 gener 2021].
* 1 2 Zorec, J.; Royer, F. «Rotational velocities of A-type stars. IV. Evolution of rotational velocities». SAO/NASA ADS Astronomy Abstract Service. A120.